CELEX: 62013CN0135
Language: fi
Date: 2013-03-18 00:00:00
Title: Asia C-135/13: Ennakkoratkaisupyyntö, jonka Kúria (Unkari) on esittänyt 18.3.2013 — Szatmári Malom Kft. v. Mezőgazdasági és Vidékfejlesztési Hivatal Központi Szerve

15.6.2013   
            
            
               FI
            
            
               Euroopan unionin virallinen lehti
            
            
               C 171/13
            
         Ennakkoratkaisupyyntö, jonka Kúria (Unkari) on esittänyt 18.3.2013 — Szatmári Malom Kft. v. Mezőgazdasági és Vidékfejlesztési Hivatal Központi Szerve
   (Asia C-135/13)
   2013/C 171/26
   Oikeudenkäyntikieli: unkari
   
      Ennakkoratkaisua pyytänyt tuomioistuin
   
   Kúria
   
      Pääasian asianosaiset
   
   
      Valittaja: Szatmári Malom Kft.
   
      Vastapuoli: Mezőgazdasági és Vidékfejlesztési Hivatal Központi Szerve
   
      Ennakkoratkaisukysymykset
   
   
               1)
            
            
               Voidaanko (maaseuturahaston tuesta maaseudun kehittämiseen annetun) neuvoston asetuksen (EY) N:o 1698/2005 26 artiklan 1 kohdan a alakohdassa tarkoitettuna maatalousyritysten kokonaistehokkuuden parantamisena pitää sitä, että maatalousyrittäjä haluaa olemassa olevaa tuotantokapasiteettia laajentamatta ja lopettamalla aiempien yritysten toiminnan perustaa uuden yrityksen?
            
         
               2)
            
            
               Voidaanko investointia, jonka valittaja aikoo toteuttaa, pitää neuvoston asetuksen (EY) N:o 1698/2005 (1) 20 artiklan b alakohdan iii luetelmakohdassa ja 28 artiklan 1 kohdan a alakohdassa tarkoitettuna investointina yrityksen kokonaistehokkuuden parantamiseen?
            
         
               3)
            
            
               Voidaanko neuvoston asetuksen (EY) N:o 1698/2005 28 artiklan 1 kohdan a alakohdan mukaisena pitää 17.4.2008 annetun maatalousministeriön (FVM) asetuksen 47/2008 6 §:n 3 momenttia, jossa säädetään, että tukia myönnetään myllyjen osalta ainoastaan olemassa olevan tuotantokapasiteetin nykyaikaistamiseen tähtääville toimenpiteille? Antaako neuvoston asetus jäsenvaltion lainsäätäjälle valtuuden säätää tiettyjen kehittämismuotojen jättämisestä tukien ulkopuolelle taloudellisista syistä?
            
         
      (1)  Euroopan maaseudun kehittämisen maatalousrahaston (maaseuturahaston) tuesta maaseudun kehittämiseen 20.9.2005 annettu neuvoston asetus (EY) N:o 1698/2005 (EUVL L 277, s. 1).